CELEX: 32008R0506
Language: da
Date: 2008-06-06 00:00:00
Title: Kommissionens forordning (EF) nr. 506/2008 af 6. juni 2008 om ændring af bilag IV til Rådets forordning (EF) nr. 708/2007 om brug af fremmede og lokalt fraværende arter i akvakultur

7.6.2008   
            
            
               DA
            
            
               Den Europæiske Unions Tidende
            
            
               L 149/36
            
         
      KOMMISSIONENS FORORDNING (EF) Nr. 506/2008
   af 6. juni 2008
   om ændring af bilag IV til Rådets forordning (EF) nr. 708/2007 om brug af fremmede og lokalt fraværende arter i akvakultur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 708/2007 af 11. juni 2007 om brug af fremmede og lokalt fraværende arter i akvakultur (1), særlig artikel 24, stk. 1, 5 og 6, og
   ud fra følgende betragtninger:
   
               (1)
            
            
               Ved forordning (EF) nr. 708/2007 fastsættes der rammebestemmelser for akvakultur i henseende til fremmede og lokalt fraværende arter for at vurdere og i videst muligt omfang begrænse sådanne arters og eventuelle tilknyttede ikke-målarters mulige indvirkning på akvatiske naturtyper.
            
         
               (2)
            
            
               I bilag IV til forordning (EF) nr. 708/2007 opstilles en liste over arter, for hvilke visse bestemmelser i forordningen ikke gælder. Medlemsstaterne kan anmode Kommissionen om at tilføje arter i nævnte bilag.
            
         
               (3)
            
            
               Inden den pågældende forordnings ikrafttræden anmodede visse medlemsstater om at få tilføjet visse arter i bilag IV. Frankrig har af hensyn til sine fjernområder foreslået, at der tilføjes visse arter i en særskilt del af det pågældende bilag.
            
         
               (4)
            
            
               Kommissionen indkaldte den 7. november 2007 og den 30. og 31. januar 2008 en ekspertgruppe, som skulle vurdere, hvilke arter der er berettiget til at blive opført i bilag IV til forordningen. Der blev i den forbindelse opstillet en ny artsliste.
            
         
               (5)
            
            
               Bilag IV til forordning (EF) nr. 708/2007 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —
            
         UDSTEDT FØLGENDE FORORDNING:
   Artikel 1
   Bilag IV til forordning (EF) nr. 708/2007 erstattes af teksten i bilaget til nærværende forordning.
   Artikel 2
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. juni 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EUT L 168 af 28.6.2007, s. 1.
   
      BILAG
      
         
            »BILAG IV
            Liste over arter omhandlet i artikel 2, stk. 5
            DEL A —   Generelt
            
                         
                     
                     
                        
                           Acipenser baeri
                            (1), sibirisk stør
                     
                  
                         
                     
                     
                        
                           A. gueldenstaedtii
                            (1), waxdick
                     
                  
                         
                     
                     
                        
                           A. nudiventris
                            (1), glatdick
                     
                  
                         
                     
                     
                        
                           A. ruthenus
                            (1), sterlet
                     
                  
                         
                     
                     
                        
                           A. stellatus
                            (1), stjernehus
                     
                  
                         
                     
                     
                        
                           A. sturio
                            (1), almindelig stør
                     
                  
                         
                     
                     
                        
                           Aristichthys nobilis, marmorkarpe
                     
                  
                         
                     
                     
                        
                           Carassius auratus, guldfisk
                     
                  
                         
                     
                     
                        
                           Clarias gariepinus, afrikansk ålemalle
                     
                  
                         
                     
                     
                        
                           Coregonus peled, stor svævhelt
                     
                  
                         
                     
                     
                        
                           Crassostrea gigas, stillehavsøsters
                     
                  
                         
                     
                     
                        
                           Ctenopharyngodon idella, græskarpe
                     
                  
                         
                     
                     
                        
                           Cyprinus carpio, almindelig karpe
                     
                  
                         
                     
                     
                        
                           Huso huso
                            (1), hus
                     
                  
                         
                     
                     
                        
                           Hypophthalmichthys molitrix, sølvkarpe
                     
                  
                         
                     
                     
                        
                           Ictalurus punctatus, plettet dværgmalle
                     
                  
                         
                     
                     
                        
                           Micropterus salmoides, stormundet ørredaborre
                     
                  
                         
                     
                     
                        
                           Oncorhynchus mykiss, regnbueørred
                     
                  
                         
                     
                     
                        
                           Ruditapes philippinarum, japansk tæppemusling
                     
                  
                         
                     
                     
                        
                           Salvelinus alpinus, fjeldørred
                     
                  
                         
                     
                     
                        
                           Salvelinus fontinalis, kildeørred
                     
                  
                         
                     
                     
                        
                           Salvelinus namaycush, canadarødding
                     
                  
                         
                     
                     
                        
                           Sander lucioperca, almindelig sandart
                     
                  
                         
                     
                     
                        
                           Silurus glanis, malle
                     
                  DEL B —   De franske oversøiske departementer
            
                         
                     
                     
                        
                           Macrobrachium rosenbergii, kæmpe ferskvandsre
                     
                  
                         
                     
                     
                        
                           Oreochromis mossambicus, mozambiquecichlide
                     
                  
                         
                     
                     
                        
                           O. niloticus, nilcichlide
                     
                  
                         
                     
                     
                        
                           Sciaenops ocellatus, rød trommefisk
                     
                  
      
      
         (1)  Hybrider af størarter.«